钦定古今图书集成/明伦汇编/氏族典/第340卷 > 刘焕
## 钦定古今图书集成/明伦汇编/氏族典/第340卷 > 刘焕

按《金史刘焕传》：“焕字德文，中山人。登天德元年进士，
调中都市令。枢密使仆散忽土，家有条，结工牟利于
市，不肯籍役，焕系之。忽土召焕，焕不往，暴工罪而笞
之。以廉陞京兆推官，再迁北京警巡使，召为监察御
史。父老数百人，或卧车下，或挽其靴，镫曰：‘我欲复留
使君’。以本官摄户部员外郎，再迁管州刺史，转同知”
北京留守事。世宗幸上京，所过州郡大发民夫治桥
梁驰道，以希恩赏，焕所部惟平治端好而已。上嘉其
意，迁辽东转运使，卒。